वर्ष १९७५ को मुड़कर देखना ......मानो अपनी गर्दन को दाहिनी या बाईं दिशा में अंतिम सीमा तक मोड़ लेने की तकलीफदेह कवायद से गुजरना ! बयालीस वर्ष पीछे ठौर की कुछ साफ़ – सफ्फाक तस्वीरें , कुछ वक्त की धूल के नीचे अपनी शक्ल खो बैठीं तस्वीरें और कितनी ही ऐसी तस्वीरें जो वक्त की गुबार में उड़ न जाने कहाँ पहुँच गईं | साफ़ चमकती तस्वीरें स्मृति में भी उतनी ही चमकदार हैं तो दूसरी तरफ धुंधली तस्वीरों के चेहरों को पहचानने , घटनाओं की टूटी श्रृंखला से उन्हें जोड़ना आसन नहीं |